Ortostatická hypotenzia
Dobrý deň chcem sa opýtať mám ortostaticku hypotenziu a neviem čo mám robiť lekár o tom nevie?
Dobrý deň
Ďakujeme za Vašu otázku
Ortostatická hypotenzia je krátkodobé zníženie krvného tlaku spôsobené zmenou polohy z ľahu do sedu, alebo zo sedu do stoja. Je spôsobená hromadením krvi vo venóznom riečisku dolných končatín, čo vedie k zníženiu krvného návratu a krvného tlaku. Príznakmi sú zatmenie pred očami, chvíľková slabosť a mdloby.
Keďže nepoznám Váš zdravotný stav a ortostatická hypotenzia môže byť aj príznakom závažnejších ochorení alebo nežiadúcim účinkom niektorých liekov, odporúčam informovať o Vašich ťažkostiach lekára. Lekár na základe vyšetrenia určí postup liečby, prípadne ďalšie vyšetrenia.
Prajem pekný zvyšok dňa
S pozdravom, PharmDr. Lucia Kubáňová